**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ**

1. **Անհրաժեշտությունը**

Կառավարության որոշման ընդունումը պայմանավորված է հետևյալով՝

* Կառավարության՝ 2021-2026 թթ․ ծրագրով ամրագրված՝ կանանց տնտեսական ակտիվացման հանձնառության իրականացմամբ,
* Զբաղվածության կարգավորման պետական ծրագրերի արդյունավետության բարձրացմամբ, այդ թվում՝ կանանց տնտեսական զորեղացման ծրագրերի արդյունավետ համակարգման անհրաժեշտությամբ,
* Զբաղվածության կարգավորման պետական ծրագրերի՝ 2021 թվականի թերակատարմամբ և արդյունքում 75 մլն ՀՀ դրամ ֆինանսական ռեսուրսի հասանելիությամբ

1. **Ընթացիկ վիճակը**

Պաշտոնական վիճակագրության համաձայն՝ Հայաստանում կանանց աշխատուժի մասնակցությունն ավելի ցածր է, քան տղամարդկանցը.աշխատունակ տարիքի կանանց կեսից մի փոքր ավելին է (51,4%) մասնակցում աշխատուժին՝ տղամարդկանց 70,6%-ի համեմատ: Կանայք ավելի հաճախ են աշխատում կես դրույքով, քան տղամարդիկ (34% ի համեմատ 18%-ի): Գործազրկությունը բարձր է երիտասարդ կանանց շրջանում (15-24 տարեկան)՝ 45%՝ համեմատած նույն տարիքային խմբի տղամարդկանց հետ (33,3%): Մասնագիտական կարծրատիպերը սահմանափակում են կանանց աշխատանքի ընտրությունը, քանի որ կանանց ավելի քան 60%-ն աշխատում է միայն երեք ոլորտներում՝ գյուղատնտեսություն, կրթություն և առողջապահություն: Այս ոլորտները հակված են ավելի ցածր աշխատավարձերի:

Հայաստանում խորապես արմատացած և համակարգային գենդերային անհավասարությունները հանգեցրել են նրան, որ կին ձեռներեցներն անհավասար հասանելիություն են ունենում ենթակառուցվածքներին, արտադրական ռեսուրսների և գնումների հնարավորություններին, ինչն էլ հիմնականում սահմանափակում է նրանց ձեռնարկատիրական ներուժը**։**[[1]](#footnote-1) Այս անհավասարություններն էլ ավելի են սրվել COVID-19 համավարակի պատճառով։ Համաշխարհային բանկի վաղ գնահատումները («Հայաստանում COVID-19-ի բռնկման գենդերային հետևանքները» զեկույց) ցույց են տվել, որ կախված եկամտի կորստի տոկոսից՝ մինչև 27,000 կանայք և աղջիկներ կարող են հայտնվել աղքատության մեջ, իսկ մինչև 73,000 կին Հայաստանում կարող է հայտնվել բարեկեցության ավելի ցածր մակարդակի խմբում։

Այդուհանդերձ, կան նախադրյալներ՝ առկա գենդերային խզվածքը նվազեցնելու համար։ Այսպես՝

* Կանայք ունեն մասնագիտական ավելի բարձր որակավորում։ Վիճակագրական կոմիտեի տվյալներով՝ 2019 թվականի դրությամբ մասնագիտական կրթությունում կանանց ընդգրկվածության հարաբերակցությունը տղամարդկանց նկատմամբ հետևյալն է՝ միջին մասնագիտական՝ 1,24, բարձրագույն կրթության առաջին աստիճան՝ 1,27, բարձրագույն կրթության երկրորդ աստիճան՝ 2,24։
* ՀՀ ԱՀՍՆ 2021թ.-ի գնահատմամբ՝ գործազուրկ կանայք մի քանի անգամ ավելի միտված են մասնակցելու զբաղվածության ծրագրերին։
* Հայաստանը Ձեռնարկատիրության գլոբալ մոնիթորին (Մոնիթոր) մասնակցող 50 երկրների շարքում 4-րդն է, իսկ Արևելյան Եվրոպայի տարածաշրջանում առաջատարը՝ բնակչության՝ «բիզնես հիմնելը կարիերայի ցանկալի տարբերակ է» պնդմանը համաձայնած բնակչության մասնաբաժնով (87,2 %՝ իգական սեռի և 85 %՝ արական սեռի պատասխանողներ էին)։[[2]](#footnote-2) Բացի այդ՝ բնակչության՝ Մոնիթորի հարցումը ցույց է տալիս, որ կանանց մոտավորապես 54 %-ը կարծում է, որ դա հեշտ է (ի հակադրություն տղամարդկանց 45%-ի), ընդ որում՝ կանայք շատ ավելի անվախ են բիզնես սկսելու առումով, քան տղամարդիկ։

1. **Տվյալ բնագավառում իրականացվող քաղաքականությունը**

ՀՀ աշխատանքի և սոցիալական հարցերի նախարարությունը ներկայումս իրականացնում է կանանց զբաղունակության բարձրացման երկու ծրագիր՝ մեկն ուղղված երիտասարդ մայրերի ուսուցմանը, մյուսը՝ մինչև 2 տարեկան երեխայի խնամքի կազմակերպմանը։ Միաժամանակ, բազմաթիվ են զարգացման գործընկերների ֆինանսական աջակցությամբ ՔՀԿ-ների կողմից իրականացվող՝ կանանց տնտեսական ակտիվացման ծրագրերը։ Այդուհանդերձ, քանի որ ծրագրերը համակարգված չեն, հաճախ իրավիճակային են, չեն առաջարկում համալիր լուծումներ, կանանց տնտեսական ակտիվացման հարցում առաջընթացը մեծ չէ։

1. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ աշխատանքի և սոցիալական հարցերի նախարարության կողմից։

1. **Ակնկալվող արդյունք**

Ծրագրի արդյունքում առաջին փուլով նախատեսվում է՝

* Կանանց տնտեսական զորեղացման աքսելերատորի ֆունկցիոնալ և ինստիտուցիոնալ կայացում,
* Կանանց տնտեսական ակտիվացման ծրագրերի արդյունավետ համակարգման ինստիտուտի կայացում՝ նոր ֆինանսական ռեսուրսների (ոչ պետական բյուջեից) հոսքերի ապահովմամբ,
* Բարձր արտադրողականություն ունեցող ոլորտներում առնվազն 250 կանանց զբաղունակության բարձրացում և աշխատանքով ապահովում։

1. **Այլ տեղեկություններ**

Սույն ծրագրի ընդհանուր արժեքը կազմում է շուրջ 445 հազար ԱՄՆ դոլարին համարժեք շուրջ 212.1 մլն ՀՀ դրամ[[3]](#footnote-3), որից ՄԱԶԾ-ի ֆինանսավորումը կկազմի՝ 120,000 ԱՄՆ դոլարին համարժեք շուրջ 57.1 մլն ՀՀ դրամ, ՀՀ ԱՀՍՆ-ի համաֆինանսավորումը՝ շուրջ 157,000 ԱՄՆ դոլարին համարժեք շուրջ 75 մլն ՀՀ դրամ, ՀՀ էկոնոմիկայի նախարարության համաֆինանսավորումը՝ շուրջ 168 հազար ԱՄՆ դոլարին համարժեք 80 մլն ՀՀ դրամ։ Ի հավելումն իր ներդրման, ՄԱԶԾ-ն ծրագրի իրականացման հաջորդող տարիներին կներդնի լրացուցիչ գումարներ՝ համադրելով զուգահեռ ֆինանսավորման և թիրախային ֆինանսավորման գործիքակազմեր։

ԱՍՀՆ կողմից տրամադրված ֆինանսական ռեսուրսներն ուղղվելու են կանանց զբաղունակության բարձրացմանը, ԷՆ կողմից տրամադրվողը՝ կանանց շրջանում ձեռներեցության զարգացմանը և ձեռնարկությունների հիմնմանը, իսկ ՄԱԶԾ կողմից նախնական ներդրմամբ՝ աքսելերատորի ֆունկցիոնալ և ինստիտուցիոնալ կայացմանը։

1. **Հայաստանի Հանրապետության կառավարության «Հայաստանի Հանրապետության 2021 թվականի պետական բյուջեի մասին» օրենքում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն**

Այլ իրավական ակտերում լրացումներ կամ փոփոխություններ կատարելու անհրաժեշտություն առկա չէ։

1. **Հայաստանի Հանրապետության կառավարության «Հայաստանի Հանրապետության 2021 թվականի պետական բյուջեի մասին» օրենքում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում**

Պետական բյուջեում ծախսերի կամ եկամուտների ավելացում կամ նվազեցում չի նախատեսվում, քանի որ ծրագրի իրականացումը ապահովվում է բյուջեի առկա ռեսուրսների շրջանակներում՝ վերաբաշխման միջոցով։ Միաժամանակ, ծրագրի արդյունքում նախատեսվում է կանանց տնտեսական ակտիվացման արդյունքում ապահովել բյուջեի նոր եկամուտներ, որի հստակ հաշվարկը կտրվի ծրագրի մեկնարկից հետո մշակվելիք արդյունքային ցուցանիշների շրջանակում։

1. **Հայաստանի Հանրապետության կառավարության «Հայաստանի Հանրապետության 2021 թվականի պետական բյուջեի մասին» օրենքում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» որոշման նախագծի հեղինակներ (մշակողներ)**

Նախագիծը մշակվել է ՀՀ աշխատանքի և սոցիալական հարցերի նախարարության կողմից։

1. **Իրավական ակտերի ցանկը, որոնց հիման վրա կամ որոնցից օգտվելով մշակվել է Հայաստանի Հանրապետության կառավարության «Հայաստանի Հանրապետության 2021 թվականի պետական բյուջեի մասին» օրենքում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» որոշման նախագիծը**

«Հայաստանի Հանրապետության բյուջետային համակարգի մասին» օրենք

«Նորմատիվ իրավական ակտերի մասին» օրենք

1. **Հայաստանի Հանրապետության կառավարության «Հայաստանի Հանրապետության 2021 թվականի պետական բյուջեի մասին» օրենքում վերաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացում կատարելու մասին» որոշման նախագծի կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Սույն որոշման նախագծի արդյունքում ֆինանսավորվող ծրագիրը բխում է ռազմավարական փաստաթղթերով ստանձնած հետևյալ հանձնառություններից՝

* «Հայաստանի վերափոխման ռազմավարություն 2050»-ի «Առողջ և ապահով քաղաքացի, ժողովուրդ» բաժնի «4.2. Աշխատունակության բարձր մակարդակ» թիրախային արդյունքի «Կանանց զբաղվածություն / հաշմանդամների զբաղվածություն (ինդեքսավորված, տղամարդկանց զբաղվածության համեմատ)» ցուցանիշից, որը 2025 թվականի համար պետք է կազմի 0,75։
* ՀՀ կառավարության 2019 թվականի դեկտեմբերի 5-ի N 1753-Լ որոշմամբ հաստատված «Աշխատիր, Հայաստան» ռազմավարության «Նպատակ 3․ Խնդիր 3. Գործողություն 3.2. Կանանց՝ աշխատաշուկայում ինտեգրվելու համար նոր ծրագրերի մշակում և իրականացում» դրույթ։
* Կառավարության 2021-2026թթ ծրագրով ստանձնած հետևյալ հանձնառություններ՝ «Տնտեսական կյանքում կանանց և երիտասարդների մասնակցության դերի զգալի աճ», «Հայաստանի տնտեսության մեջ կանանց և երիտասարդների դերակատարությունը բարձրացնելու նպատակով իրականացվելու են միջազգային շուկաներում վերջիններիս գործարար կապերի և մրցունակ կարողությունների զարգացմանն ուղղված ծրագրեր», «Տնտեսության տարբեր ոլորտներում ստեղծվելու են կանանց ներգրավման, մասնավորապես՝ աշխատանքը և մայրությունը համատեղելու համար առավել լայն հնարավորություններ», «Բարձրացվելու են զբաղվածության կարգավորման պետական ծրագրերի հասցեականությունն ու արդյունավետությունը, ըստ անհրաժեշտության ներդրվելու են նոր ծրագրեր՝ նպատակաուղղված աշխատաշուկայում երիտասարդների, հաշմանդամություն ունեցող անձանց, կանանց մրցունակության բարձրացմանը, «կրթություն-աշխատաշուկա» փոխառնչությունների խթանմանը», «Մշակվելու և իրականացվելու են գենդերային հավասարությանը հասնելուն ուղղված պետական նպատակային ծրագրեր և միջոցառումներ՝ միտված հասարակական կյանքի տարբեր ոլորտներում կանանց և տղամարդկանց հնարավորությունների միջև անհավասարության վերացմանը»։
* Կայուն զարգացման 5-րդ նպատակի՝ գենդերային հավասարության իրականացման հանձնառություն։

1. Ամերիա ՓԲԸ (2020). Ձեռնարկատիրության համաշխարհային զեկույց․ Հայաստան 2019/2020. <https://www.gemconsortium.org/file/open?fileId=50511> [↑](#footnote-ref-1)
2. Ամերիա ՓԲԸ (2020). Ձեռնարկատիրության համաշխարհային զեկույց․ Հայաստան 2019/2020. <https://www.gemconsortium.org/file/open?fileId=50511> [↑](#footnote-ref-2)
3. ՀՀ ԿԲ փոխարժեք՝ 18.11.2021թ.՝ 1USD=476,24 ՀՀԴ [↑](#footnote-ref-3)